सदाबहार

सदाबहार (अंग्रेजी आ बैज्ञानिक नाँव: Catharanthus, कैथेरेन्थस) फूलदार पौधा सभ के एगो जाति हवे। एह पौधा सभ में बारहों महीना फूल फुलालें जेकरा चलते इनहना के सदाबहार नाँव दिहल गइल हवे। एह फूल के कुल आठ गो प्रजाति पावल जालींCatharanthus. Madagascar Catalogue. eFloras. जिनहन में गुलाबी सदाबहार कैथेरेंथस रोस़स (Catharanthus roseus) बहुतायत से मिले ला। एह आठ गो प्रजाति सभ में से सात गो मैडागास्कर के मूल पौधा हवें जबकि एक ठो कैथेरेंथस पुसिलस (C. pusillus) भारत आ श्रीलंका के मूल पौधा हवे। एकर अंग्रेजी नाँव यूनानी भाषा से आइल हवे जेकर अरथ "शुद्ध फूल" होला।Catharanthus. The Jepson eFlora 2013. बैज्ञानिक रूप से ई एपोसाइनेसी (Apocynaceae) परिवार के पौधा हवें जेह में विंका जाति के पौधा भी आवे लें। कैथेरेंथस आ विंका दुनों जाति के कई पौधा सभ के अंग्रेजी में आम नाँव पेरिविंकल से भी जानल जाला।Catharanthus. Integrated Taxonomic Information System (ITIS). खुद गुलाबी सदाबहार के पहिले विंका रोसस के नाँव से विंका जाति में रखल गइल रहे।

पौधा झाड़ीनुमा होला आ फूल पाँच पंखुरी वाला होलें।

इनहन में से कई प्रजाति सभ के जड़ी-बूटी के रूप में इस्तेमाल होला। आधुनिक बैदकी में भी इनहन के इस्तेमाल होला आ करीबन 130 किसिम के एल्केलाइड निकासल जालें जिनहन में दवाई के गुन होला।

प्रजाति
एह पौधा के कुल आठ गो प्रजाति पावल जाली:
 Catharanthus coriaceus Markgr. – मैडागास्कर
 Catharanthus lanceus (Bojer ex A.DC.) Pichon – मैडागास्कर
 Catharanthus longifolius (Pichon) Pichon – मैडागास्कर
 Catharanthus ovalis Markgr. – मैडागास्कर
 Catharanthus pusillus (Murray) G.Don. – भारत, श्रीलंका, पच्छिमी हिमालय
 Catharanthus roseus (L.) G.Don. – (अंग्रेजी नाँव: Madagascar periwinkle, old-maid, rosy periwinkle, pink periwinkle) – मैडागास्कर, इटली में प्राक्रितीकरण हो चुकल बा, दक्खिन एशिया, ऑस्ट्रेलिया, अमेरिका देस के दक्खिनी हिस्सा, मध्य अमेरिका क्षेत्र, भारत आ अउरी कई गो समुंद्री दीप सभ पर
 Catharanthus scitulus (Pichon) Pichon – मैडागास्कर
 Catharanthus trichophyllus (Baker) Pichon – मैडागास्कर, भारत में सदाबहार या बारहमासी के नाँव से जानल जाला

 गैलरी 

 इहो देखल जाय 
 गुलाबी सदाबहार
 गुड़मार

संदर्भ

बाहरी कड़ी





श्रेणी:कैथेरेंथस
श्रेणी:सजावटी पौधा
श्रेणी:फूलदार पौधा
श्रेणी:जड़ीबूटी
श्रेणी:आयुर्वेद में इस्तेमाल होखे वाला पौधा